VS000456
Datum: 1990-07-04T02:00:00.000+02:00
datum_sodbe_i_stopnje: 1997-10-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 4600000 SIT
opombe: II Ips 546/98. Reviziji tožeče stranke je bilo delno ugodeno tako, da je bila sodba sodišča druge stopnje ob nadaljnji delni ugoditvi pritožbi tožnice zoper sodbo sodišča prve stopnje, spremenjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 70 do 75 let

Osnovnošolka, kasneje dijakinja.

## Škodni dogodek

Kot kolesarka poškodovana v prometni nezgodi.

## Poškodba

Zlom leve ključnice s številnimi kostnimi ulomki, zlomljene lopatice, obtolčenina glave, raztrganinska rana na glavi in v predelu čela in krvni podliv v okolici desnega očesa, odrgnine po obeh rokah, udarnina levega kolena ter zlom tretjega rebra levo.

## Telesne bolečine

1500000 SIT Neprestane hude telesne bolečine 3 dni, hude občasne 10 dni, stalne srednje hude en teden, občasne srednje hude tri mesece, bolečine lahke in zmerne intenzitete pa so se pojavljale v obdobju štirih mesecev. Lahke zmerne do srednje hude intenzitete v predelu leve ključnice in levega ramena se bodo pojavljale tudi v bodoče.

#### Hospitalizacija

1 teden.

#### Ambulantno zdravljenje

Kontrolni pregledi.

#### Nevšečnosti med zdravljenjem

Večkratna izpostavljenost rentgenskemu sevanju. 4 tedne nošenja imobilizacije z oprtnikom.

## Strah

700000 SIT Hud strah en teden, srednje hud strah 6 tednov in strah lažje intenzitete 3 mesece. Sekundarni strah pri tožnici se je pojavil takoj po nezgodi zaradi hudih bolečin v predelu kostnih prelomov, bala se je kirurških posegov in manipulacij v bolnišnici, po odstranitvi imobilizacije, ko je še vedno trpela bolečine zaradi nezaraščenega zloma pa je čutila strah in dvom v uspešnost zdravljenja, saj se je bala, da ji bodo poškodbe zapustile trajne posledice.

## Zmanjšanje življenjske aktivnosti

2400000 SIT Ključnica ni stabilno priraščena, saj se ob vsakem gibu leve roke fragmenta prosto premikata in povzročata bolečine, pri čemer je takšno stanje možno stabilizirati le z operacijo. Nezaraščeni zlom ključnice in premikanje fragmentov med mehkimi deli ima zaradi stalnih bolečin za posledico zavrtost leve roke v ramenu in oslabelost mišičevja v levem ramenu. Ker lahko tožnica levo roko dvigne le tik nad horizontalnim položajem ni zmožna opravljati vseh del, kjer je potreben privzdignjen položaj roke. Ne zmore fizičnih naporov ali obremenitev, zaradi prostega gibanja fragmentov ključnice pa mora vsak gib leve roke opraviti premišljeno in počasi in zato ni zmožna hitrih in sunkovitih gibov. Izvedenec ocenjuje, da je pri tožnici v posledici poškodb, ki jih je utrpela v prometni nezgodi, podano 20 % zmanjšanje splošnih življenjskih aktivnosti.

---

ZOR člen 200, 203